LOCALE::PO4A::TEXT.3PM(1)

ИМЕ
Locale::Po4a::Text - двосмерна конверзија текст докумената и PO фајлова

ОПИС
Циљ po4a (PO for anything – PO за било шта) пројекта је да поједностави превођење (и што је још интересантније, одржавање превода) употребом gettext алата на деловима на којима се не очекује њихова употреба, као што је документација.

Locale::Po4a::Text је модул који помаже превођење текстуалних докумената на друге [људске] језике.

Пасуси се деле на празним линијама (или на линијама које садрже само размаке или табулаторе).

Ако пасус садржи линију која почиње размаком (или табулатором), он неће поново да се обавија.

ОПЦИЈЕ КОЈЕ ПРИХВАТА ОВАЈ МОДУЛ
Ово су опције везане само за овај модул:

keyvalue
    Пасуси који личе на парове кључ-вредност раздвојене двотачкама се третирају дословно (са "no-wrap" заставицом у PO фајлу). Стрингови парова кључ-вредност су стрингови као што је "key: value", садрже један или више карактера који нису двотачка и нису размак иза којих следи двотачка након које следи барем један карактер који није размак испред краја линије.

nobullets
    Искључује детекцију знакова набрајања.

    Када се открије знак за набрајање, подразумевано је да се пасус који садржи тај знак не узима као дословни пасус (са "no-wrap" заставицом у PO фајлу). Уместо тога, у преводу се одговарајући пасус се поново обавија.

tabs=режим
    Наводи како би требало да се поступа са табулаторима. режим може да буде било шта од следећег:

    split
        Линије са табулаторима умећу преломе у текући пасус.

    verbatim
        Пасус који садржи табулаторе се неће поново обавијати.

    Табулатори се подразумевано сматрају за размаке.

breaks=регизраз
    Регуларни израз који се подудара са линијама које умећу преломе. Регуларни израз може да буде усидрен, тако да буде обавезно да се подудара цела линија.

debianchangelog
    Обрађује заглавље и подножје објављених верзија, која садрже само информације које се не преводе.

fortunes
    Обрађује fortunes формат, који раздваја пророчанства са линијама које се састоје из ’%’ или ’%%’, и користе ’%%’ као почетак коментара.

markdown
    Обрађује неко специјално маркирање у Markdown форматираним текстовима.

yfm_keys (само markdown)
    Листа кључева раздвојених запетама који треба да се обраде за превод у YAML Front Matter одељку. Сви остали кључеви се прескачу. При подударању кључева се води рачуна о разлици малих и великих слова. Ако се yfm_paths и yfm_keys употребе заједно, вредности се укључују ако се подударају са барем једном од њих. Вредности низа се увек преводе, осим у случају када је постављена опција yfm_skip_array.

yfm_lenient (само markdown)
    Дозвољава да YAML Front Matter парсер прекине рад када наиђе на лоше форматирано заглавље. Ово је посебно корисно када ваш фајл почиње хоризонталном линијом а не са YAML Front Matter, али ви инсистирате да се за линију користе само три цртице.

yfm_paths (само markdown)
yfm_paths
    Листа хеш путања раздвојених запетама који треба да се обраде за издвајање у YAML Front Matter одељку, све остале путање се прескачу. При подударању путања се води рачуна о разлици малих и великих слова. Ако се yfm_paths и yfm_keys употребе заједно, вредности се укључују ако се подударају са барем једном од опција. Вредности низова се увек враћају, осим у случају када је постављена опција yfm_skip_array.

yfm_skip_array (само markdown)
    Вредности типа низ у YAML Front Matter одељку се не преводе.

control[=листа_поља]
    Обрађује Дебијан контролне фајлове. Може да се наведе листа поља раздвојених запетама које треба да се преведу.

neverwrap
    Наводи да програм po4a уопште не обавија линије. То значи да се сав садржај обрађује дословно, чак и прости пасуси.

СТАТУС ОВОГ МОДУЛА
Успешно је тестиран на једноставним текстуалним фајловима и на NEWS.Debian фајловима.

АУТОРИ
 Никола Франсоа <nicolas.francois@centraliens.net>

ПРАВА УМНОЖАВАЊА И ЛИЦЕНЦА
 Ауторска права © 2005-2008 Никола ФРАНСОА <nicolas.francois@centraliens.net>.

 Ауторска права © 2008-2009, 2018 Јонас Смедегард <dr@jones.dk>.
 Ауторска права © 2020 Мартин Квинсон <mquinson#debian.org>.

Овај програм је слободан софтвер; можете да га редистрибуирате и/или мењате под условима GPL v2.0 или новије (погледајте фајл COPYING).